**Aleksandar Aca Binički** (\* 16. maj 1885. Beograd), † 7. august 1963, Zagreb ) bio je poznati zagrebački operetni i operni pjevač, kazališni i filmski glumac, redatelj i prevodilac srpskog porijekla, osobito popularan između dva svjetska rata.

Biografija
----------

Prije stalnog angažmana u zagrebačkom HNK kao tenor-buffo, Binički se proslavio kao filmski redatelj i glumac, 1917. režirao je drugi hrvatski igrani film Matija Gubec, po scenariju Marije Jurić Zagorke, a 1918. glumio je u filmu *Mokra pustolovina* Arnošta Grunda. 
*Aca Binički* nije samo pjevao i glumio u HNK-u, već je bio je direktor operete HNK u Zagrebu, koji se od 1923. do 1929. služio dvoranom Streljane na Tuškancu (kasnije kino Sloboda, Tuškanac). Binički je bio spiritus movens međuratne operete, ne samo da je pjevao, već je režirao i prevodio libreta poznatih komada. 
Samo za dvoranu na Tuškancu režirao je trinaest dramskih djela i četrnaest opereta. Između ostalog režirao je komediju Dobri vojnik Švejk Maxa Broda i Hansa Reimanna prema romanu Jaroslava Hašeka, u prijevodu Milana Begovića (1928.).

*Aleksandar Binički* bavio se i prijevodima, tako je preveo operetu Franza Lehára - Das Land des Lächelns (Zemlja smiješka) za praizvedbu 31. marta 1933. u Zagrebu. i opere *Mignon*, *Madama Butterfly*, *Les Huguenots*.

### Aca Binički i laka muzika

Aleksandar Binički, zajedno sa tadašnjom suprugom Irma Polak, osnovao je 1920. *Pick-bar kabaret* na Jelačićevu trgu broj 6. u kojem su zajedno nastupali uz Vlahu Paljetka i druge zvijezde međuratnog kabareta.

Nakon propasti Pik-bara, Binički je ponovno tridesetih osnovao novi *Kabaret Dverce* u Ilici 12 u kojem je nastupao do pred početak Drugog svjetskog rata. Kako se širila tehnička mogućnost širenja muzike (radio aparati) Aca Binički se počeo okretati i toj vrsti muzike, ne samo kao interpret već i kao prepodilac i tekstopisac, za Vlahu Paljetka napisao je pjesme; *Od one divne noći* i *Fanita*. Aca Binički prepjevao je i poznatu pjesmu *Pokloni svoj mi foto* Jare Beneša. koju su nakon njega otpjevali i mnogi drugi pjevači. Od pjesama koje je on pjevao još i danas se može čuti - *Moja je mala prodavačica* koju je snimio davne 1932.

### Poznatije kazališne režije

* *Adel i Mara*, Pavle Hatz, HNK Zagreb, praizvedba 1. mart 1933.
* *Tri djevojčice* - Marija Ružička Strozzi, HNK Zagreb

Filmografija
------------

### Redatelj

* Matija Gubec, Croatia film k.d. 1917.

### Glumac

* *Mokra pustolovina*, Croatia film k.d. 1918.
* *Bakonja fra Brne*, Jadran film, 1951. (kao Grga Balegan)

Izvori
------

1. 1 2  „Aleksandar Binički na portalu Poznate face (pristupljeno 10. 05. 2011.)". Arhivirano iz originala na datum 2011-09-03. Pristupljeno 2011-05-11.
2. 1 2  Hrvatski film produkcija autori filmovi zapis filmski ljetopis forum, na portalu Hrvatski filmski savez HFS (pristupljeno 10.05. 2011.)
3. ↑  Nova scena HNK na Tuškancu 1923. na portalu HNK (pristupljeno 10. 05. 2011.)[*mrtav link*]
4. ↑  Sve čestitke (pristupljeno 10. 05. 2011.)
5. ↑  Mira Muhoberac: Erotika i politika na pozornici, na portalu MH (pristupljeno 10.05. 2011.)[*mrtav link*]
6. ↑  „Cabaret u Zagrebu na portalu MH (pristupljeno 10.05. 2011.)". Arhivirano iz originala na datum 2021-02-19. Pristupljeno 2011-05-11.
7. ↑  Pokloni svoj mi foto, na portalu Zamp[*mrtav link*]

Vanjske veze
------------

* Aleksandar Binički na sajtu IMDb
* *Aleksandar Binički* na portalu Poznate face Arhivirano 2011-09-03 na Wayback Machine-u
* *Aca Binički*, na portalu Film.hr Arhivirano 2008-03-13 na Wayback Machine-u

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 3671358
* ISNI: 0000 0000 2794 9591
* GND: 13373241X

 |